১.  প্রচণ্ড জ্যামে বিরক্তি লাগছিল। জ্যামে আটকালে মনে মনে জিকির করাই অভ্যাস। কিন্তু আর কতক্ষন? পাশের প্রাইভেট কারের জানালায় চোখ পড়তেই চোখ ছানাবড়া। মাইয়া মাইনসে গাড়ি চালাইতেছে। আস্তাগফিরুল্লাহ। তয় চেহারাখানা বড়ই সৌন্দর্য। পাশে বসা আপাদমস্তক  বোরকায় ঢাকা বিবিকে আড়চোখে দেখে নেয়। খেয়াল করছে নাকি,বেগানা নারীর দিকে পড়া দৃষ্টিপাত? আরেকবার পাশের গাড়িতে চোখ ফেরানোর অদম্য ইচ্ছা দমন করেও ব্যর্থ হয়।